Twitter xodimlariga “bir umrga” masofadan turib ishlashga ruxsat berdi

Twitter Incning koronavirus pandemiyasi sharoiti tufayli masofadan turib ishlayotgan xodimlari ushbu rejimga doimo amal qilishi mumkin, deya ma`lum qildi kompaniya.
“So`nggi bir necha oy shuni ko`rsatdiki, biz ushbu tartibda (masofadan turib) bemalol ishlay olamiz. Agar uyda ishlayotgan xodimlarimizni ushbu sharoit qoniqtirayotgan bo`lsa va ular kelgusida ham masofadan turib ishlashni davom ettirmoqchi bo`lsa, buni amalga oshirsa bo`ladi“, — deyiladi kompaniya tarqatgan axborotda.
Shuningdek kompaniya o`z ofislari eshigini sentyabrda ochishini ma`lum qildi.
Jahon sog`liqni saqlash tashkilotining so`nggi ma`lumotlariga ko`ra, dunyoda koronavirusga chalinganlar soni 4 million kishidan oshgan, 278 mingdan ortiq bemor vafot etdi.